**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» Հայաստանի Հանրապետության 2011 թվականի մայիսի 26-ի ՀՕ-172-Ն օրենքի (այսուհետ` Օրենք) 1-ին հոդվածը շարադրել հետևյալ խմբագրությամբ՝

«1. Սույն օրենքով սահմանվում են Հայաստանի Հանրապետությունում հանրային ծառայության սկզբունքները, կազմակերպման կարգը, ինչպես նաև կարգավորվում են հանրային ծառայության պաշտոնների դասակարգման և հանրային ծառայության դասային աստիճանների, հանրային ծառայության պաշտոն զբաղեցնելու, հանրային ծառայողի իրավական վիճակի հետ կապված հարաբերությունները:»:

**Հոդված 2.** Օրենքի 5-րդ հոդվածի՝

1) 1-ին մասի 15-րդ կետում «մարդու իրավունքների պաշտպանը, » բառերից հետո լրացնել «Հայաստանի Հանրապետության քննչական կոմիտեի նախագահը և նրա տեղակալները, Հայաստանի Հանրապետության հատուկ քննչական ծառայության պետը և նրա տեղակալները,» բառերը:

2) 1-ին մասի 15-րդ կետում «բարձրաստիճան պաշտոնատար անձանց էթիկայի» բառերը փոխարինել «Կոռուպցիայի կանխարգելման հարցերով» բառերով:

3) 1-ին մասի 16-րդ կետը շարադրել հետևյալ խմբագրությամբ.

«16) **փոխկապակցված անձ՝** հայտարարագիր ներկայացնելու պարտականություն ունեցող պաշտոնատար անձի և նրա ամուսնու հետ առաջին աստիճանի արյունակցական կապով կապված անձինք: Արյունակցական կապի առաջին աստիճանի մեջ են գտնվում անձի զավակները, ծնողները, քույրը, եղբայրը, այդ թվում՝ համամայր և համահայր քույրը և եղբայրը,»:

 **Հոդված 3.** Օրենքի 21-րդ հոդվածում՝

1. 1-ին մասի 9-րդ կետում «սահմանված դեպքերում և կարգով» բառերից հետո լրացնել «ակտիվների, եկամուտների և» բառերը:
2. լրացնել հետևյալ բովանդակությամբ 2-րդ և 3-րդ մասեր.

«2. Հանրային ծառայողիէթիկայի կանոնները սահմանվում են Կոռուպցիայի կանխարգելման և կոռուպցիայի կանխարգելման հարցերով մարմնի մասին Հայաստանի Հանրապետության օրենքով:

3. Շահերի բախման, հայտարարագրման հետ կապված հարաբերությունները կարգավորվում են Կոռուպցիայի կանխարգելման և կոռուպցիայի կանխարգելման հարցերով մարմնի մասին Հայաստանի Հանրապետության օրենքով::

**Հոդված 4.Օրենքի** 23-րդ հոդվածը շարադրել հետևյալ խմբագրությամբ.

**Հոդված 23. Հանրային ծառայողի անհամատեղելիության պահանջները, նրա նկատմամբ կիրառվող այլ սահմանափակումները, նվերներ ընդունելու արգելքը**

Հանրային ծառայողի անհամատեղելիության պահանջները, նրա նկատմամբ կիրառվող այլ սահմանափակումները, հանրային ծառայողի կողմից նվերներ ընդունելու արգելքի հետ կապված հարաբերությունները կարգավորում են Կոռուպցիայի կանխարգելման և կոռուպցիայի կանխարգելման հարցերով մարմնի մասին Հայաստանի Հանրապետության օրենքով::

**Հոդված 5.** Ուժը կորցրած ճանաչել **Օրենքի 6-րդ և 7-րդ գլուխները, 24-րդ,** 39-44-րդ **հոդվածները:**

**Հոդված 6. Օրենքի 8-րդ գլխի վերնագիրը շարադրել հետևյալ խմբագրությամբ.**

**« *ՀԱՆՐԱՅԻՆ ԾԱՌԱՅՈՂԻ ԷԹԻԿԱՅԻ ՀԱՆՁՆԱԺՈՂՈՎՆԵՐԻ ԿԱԶՄԱՎՈՐՈՒՄԸ ԵՎ ԳՈՐԾՈՒՆԵՈՒԹՅԱՆ ԿԱՐԳԸ*»:**

**Հոդված 7. Օրենքի 38-րդ հոդվածում՝**

**1) վերնագրից հանել «և բարձրաստիճան պաշտոնատար անձանց» բառերը.**

**2)** ուժը կորցրած ճանաչել 3-5-րդ մասերը:

**Հոդված 8.** Օրենքի 46-րդ հոդվածի՝

1) 1-ին մասում կարգապահական ներքին կանոնները, բառերից հետո լրացնել հանրային ծառայողի նկատմամբ կիրառվող այլ սահմանափակումները, շահերի բախման իրավիճակների վերաբերյալ նախատեսված պահանջները, էթիկայի կանոնները բառերը:

2) 1-ին մասը լրացնել նոր պարբերությամբ՝ հետևյալ բովանդակությամբ.

 Սույն հոդվածի 1-ին մասի առաջին պարբերությամբ նախատեսված կարգապահական տույժերը կիրառվում են նաև բարձրաստիճան պաշտոնատար անձանց նկատմամբ՝ բարձրաստիճան պաշտոնատար անձի նկատմամբ կիրառվող այլ սահմանափակումները խախտելու, շահերի բախման իրավիճակների վերաբերյալ նախատեսված պահանջները և էթիկայի կանոնները խախտելու դեպքում::

**Հոդված 9.** Օրենքի 47-րդ հոդվածի՝

1) 2-րդ մասում օրենքի 24-րդ հոդվածով սահմանված պահանջները բառերը փոխարինել անհամատեղելիության պահանջները բառերով:

2) սույն հոդվածի 2-րդ մասի առաջին պարբերությամբ նախատեսված անհամատեղելիության պահանջները խախտելը բարձրաստիճան պաշտոնատար անձին պաշտոնից ազատելու հիմք է, եթե այլ բան նախատեսված չէ պետական ծառայության առանձին տեսակների առանձնահատկությունները կարգավորող Հայաստանի Հանրապետության օրենքներով:

 **Հոդված 10. Եզրափակիչ դրույթներ**

1. Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

 2. Սույն օրենքի 7-րդ հոդվածի 2-րդ մասն ուժի մեջ է մտնում նորընտիր Հանրապետության նախագահի կողմից իր պաշտոնի ստանձնման օրը: